دوقتور «عبدالله(یانار) بهمنی»یه باش ساغلیغی (آذربایجان ادبی- مدنی درتکلری)
«ایشق سایتی»
باشین ساغ اولسون عزیز دوست!
عزیز و سئویملی دوست دوقتور «یانار بهمنی»!
اورهک آغریسی ایله عزیز قارداشینیز، سئویملی دوستوموز «کاوه»نین هئچ گؤزلنیلمهدن سیرامیزی ابدیلیک ترک ائتمه خبرینی ائشیتدیک. نه ده آغیر و آجیایدی بو ایتگی خبری! اونا اینانا بیلمهسکده آنجاق گلیملی – گئدیملی دونیانین بو اوزونو ده گؤرمک مجبوریتیندهییک. خلق شاعری صمد وورغون دئمیشکن:
ازلدن بئلهدیر چونکی کائنات
جهان دائمیدیر، عؤمور آمانات.
الدن اله کئچیر وفاسیز حیات
بیز گلدی- گئدریک، سن یاشا دونیا!
سیزین بو آغیر دورومونوزدا کنارینیزدا اولماق و سیزینله یاناشی بو آغیر ایتگییه تابلاشماق بوینوموزا دوشن وظیفهدیر. بیزیده اؤز غمینیزده اورتاق بیلین. «ایشیق» – آذربایجان ادبیات و اینجهصنعت سایتی- امکداشلاری آدیندان سیزه، بهمنی عائیلهلرینه خصوصیلهده سیزین و عزیز «کاوه»نین بوتون یولداشلارینی اؤز ائولادی کیمیهمیشه باغرینا باسان سئویملی «آنا»یا باشینیز ساغ اولسون دئییریک و عزیز دوستوموز «کاوه»نین خاطیرهسینی عزیزلهییریک. سیز ساغ اولاسینیز!
«ایشیق» – آذربایجان ادبیات و اینجهصنعت سایتی
۲۱ آذر ۱۳۹۶
***
«ادبیات سئونلر»گروهو
باش ساغلیغی!
آلدیغیمیز خبر اساسیندا عزیز دوستوموز، سئویملی شاعیر دوقتور عبدالله(یانار) بهمنی عزیز قارداشینی الدن وئریبدیر. «ادبیات سئونلر» گروهو بو آجی آیریلیغی بهمنی عائیلهسینه و سئونلرینه تسلیت دئیب، باش ساغلیغی وئریر .
«ادبیات سئونلر»گروهو (مجازی ادبی انجمن)
۲۱ آذر ۱۳۹۶
***
«ساهر ادبی- مدنی درنهیی»
بیز گلدی- گئدریک، سن یاشا دونیا!
چوخ تاسفله بو گون آذر آیینین ۲۱ی عزیز شاعر دوستوموز و درنهییمیزین سئویملی عضوی دوقتور «یانار بهمنی» اؤز ایستکلی قارداشی «کاوه»نی الدن وئرمیشدیر. بیز ساهر ادبی- مدنی درنهیینین عضولری تام اورهک آغریسی ایله بو آجی خبری قارشیلاییر و سئویملی دوستوموزلا برابر آجی چکیریک. بو آغیر ایتگیله علاقهدار سئویملی شاعریمیز دوقتور «یانار بهمنی»یه، عزیز آناسینا، «بهمنی» عائیلهلرینه و دوست تانیشلارینا باش ساغلیغی وئریب «کاوه»نین عزیز خاطیرهسینه عشق اولسون دئییریک!
ساهر ادبی- مدنی درنهیی
۲۱ آذر ۱۳۹۶
***
«دالغا موسیقی گروهو»
عزیز قارداشیم دوقتور عبدالله بهمنی(یانار) جنابلاری!
بوگون اوزاقدان «ایشیق» سایتینی ایزلهدیییمده، بیر آجی و چوخ اوزونتولو خبرین شاهیدی اولدوم کی عزیز قارداشینیز «کاوه» بو دونیادان گؤز یومموش و ابدیته قوووشموش، چوخ اوزولدوم. بو آجی اولایی سیزه و حؤرمتلی عائلهنیزه باش ساغلیغی و گئچمیش اولسون! دئییرم.
حؤرمتله چنگیز مهدیپور
۲۲ آذر ۱۳۹۶
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab pes_Arab azb_Arab unk prs_Arab azb_Arab azb_Arab prs_Arab azb_Arab unk azb_Arab azb_Arab azb_Arab azb_Arab azb_Arab